המדריך לרוצח
דמויות > דמויות ראשיות

| שחקן | דמות | עונה> 1 | עונה> 2 | עונה> 3 | עונה> 4 | עונה> 5 | עונה> 6 |
| --- | --- | --- | --- | --- | --- | --- | --- |
| ויולה דייוויס | פרופסור אנאליס קיטינג | ראשי | ראשי | ראשי | ראשי | ראשי | ראשי |
| בילי בראון | הבלש נייט לייהי | ראשי | ראשי | ראשי | ראשי | ראשי | ראשי |
| אלפרד אינוק | וס גיבינס/כריסטופר קסטיו המבוגר (עונה 6) | ראשי | ראשי | ראשי | אורח |  | אורח |
| ג'ק פלאהי | קונור וולש | ראשי | ראשי | ראשי | ראשי | ראשי | ראשי |
| אייז'ה נעמי קינג | מקיילה פראט | ראשי | ראשי | ראשי | ראשי | ראשי | ראשי |
| מאט מקגורי | אשר מילסטון | ראשי | ראשי | ראשי | ראשי | ראשי | ראשי |
| קרלה סוזה | לורל קסטיו | ראשי | ראשי | ראשי | ראשי | ראשי | אורח |
| צ'ארלי וובר | פרנק דלפינו | ראשי | ראשי | ראשי | ראשי | ראשי | ראשי |
| ליזה וייל | בוני וינטרבוטום | ראשי | ראשי | ראשי | ראשי | ראשי | ראשי |
| קייטי פינדלי | רבקה סאטר | ראשי | אורח |  |  |  |  |
| קונרד ריקמורה | אוליבר האמפטון | חוזר | חוזר | ראשי | ראשי | ראשי | ראשי |
| רום פלין | גבריאל מאדוקס |  |  |  | אורח | ראשי | ראשי |
| אמירה ואן | טייגן פרייס |  |  |  | חוזר | ראשי | ראשי |
| טימותי האטון | אמט קרופורד |  |  |  |  | ראשי |  |
פרופסור אנאליס קיטינג, אסקווייר (ויולה דייוויס): סנגורית מבריקה ופרופסורית למשפטים שמלמדת קורס בשם "איך להתחמק מרצח" באוניברסיטת מידלטון בפילדלפיה (עונות 1–3), ולאחר מכן פותחת קליניקה בשיתוף פעולה עם חברת "קפלן וגולד" במטרה לסייע משפטית לאנשים עניים שלא יכולים להרשות לעצמם עורך דין. נחשבת למורה קשוחה במיוחד.
הבלש נייט לייהי (בילי בראון): בלש במשטרת פילדלפיה. מנהל רומן עם אנאליס לסירוגין לאורך הסדרה. בעונה 3 מתחיל לעבוד במשרד התובע המחוזי של פילדלפיה.
ווס גיבינס; נולד בשם כריסטוף אדמונד (אלפרד אינוק) (עונות 1 - 3; אורח - עונות 4, 6): סטודנט למשפטים ואחד מחמשת הסטודנטים המצטיינים שבחרה אנאליס, שכינויהם הוא - קיטינג 5. ניהל מערכת יחסים עם רבקה, מה שעירב את הסטודנטים בפרשת הרצח של לילה סטנגרד לאורך העונה הראשונה. נהרג בשריפת הבית של אנאליס בעונה 3. הכניס את לורל להריון.
קונור וולש (ג'ק פלאהי): סטודנט למשפטים שנבחר לקיטינג 5, מניפולטיבי ומוכן להתלכלך כדי לעשות את העבודה. מאוחר יותר מתפתחת בינו לבין אוליבר מערכת יחסים ונישואים. הוא מתגרש מאוליבר בסוף עונה 6, לאחר שמסרב לקבל עסקת טיעון שתמנע ממנו מלהיכנס לכלא על הפשעים שביצע.
מקיילה פראט (אייז'ה נעמי קינג): תלמידה שאפתנית שרוצה להיות מצליחה כמו אנאליס, נבחרה לקיטינג 5. בגדה באנאליס בסוף עונה 6, וקיבלה עסקת טיעון מהFBI כדי להעיד עדות שקר נגד אנאליס, מה שעלה לה בקשר עם שאר הקיטינג 5. הפכה לשופטת בעצמה לאחר שסיימה את לימודיה.
אשר מילסטון (מאט מקגורי): סטודנט למשפטים שנבחר לקיטינג 5, מנהל מערכת יחסים עם מקיילה בעונות 3–4. נרצח על ידי הסוכנת פולוק באמצע העונה ה-6, כדי לאפשר לFBI להפליל את קונור ומקיילה ברצח, ובכך להכריח אותם לקבל עסקת טיעון.
לורל קסטיו (קרלה סוזה) (עונות 1 - 5; אורחת - עונה 6): סטודנטית שנבחרה לקיטנג 5, באה ממשפחה עמידה במקסיקו, אביה מנהל אימפריית פשע. נולד לה ילד בעונה 4. נמלטה מפילדלפיה בסוף עונה 5, מפחד שאחיה, זאווייר, יבוא לרדוף אותה ואת בנה. חזרה בסוף עונה 6 כדי להעיד לטובת אנאליס.
אוליבר האמפטון (קונרד ריקמורה): מומחה טכנולוגיית מידע שקונור מפתה בפגישתם הראשונה על מנת להשיג מידע לתיק שעבד עליו, מאוחר יותר מתפתחת ביניהם מערכת יחסים. הופך למומחה המחשבים של אנאליס בעונות 3, 5, ו-6.
פרנק דלפינו (צ'ארלי ובר): עובד בחברה של אנאליס, אינו עורך דין, אך מטפל במשימות מיוחדות הדורשות שיקול דעת. ביצע פשעים רבים לאורך הסדרה, ביניהם רצח. בנם של סם והאנה קיטינג (נולד כתוצאה מגילוי עריות). נהרג לאחר שרצח את המושלת בירקהד בסוף העונה 6.
בוני וינטרבוטום (ליזה וייל): עו"ד עמיתה במשרדה של אנאליס ויד ימינה, שעברה מלא בטראומות ואירועים מחרידים. שפחה נרצעת של אנאליס. עובדת במשרד התובע המחוזי בעונות 4–6. נהרגה יחד עם פרנק לאחר שהרג את המושלת בירקהד בסוף עונה 6.
אמט קרופורד (טימותי האטון) (עונה 5): הבעלים של "קפלן וגולד", מת בסוף העונה. ככל הנראה נרצח על ידי זאווייר קסטיו או המושלת בירקהד.
גבריאל מדוקס (רום פלין) (עונות 5 - 6; אורח - עונה 4): בחור מסתורי ועורך דין לזכויות אזרח המגיע ללמוד באוניברסיטת מידלטון אשר להוט לחקור את אנאליס ואת הקיטינג 5. מנהל רומן עם מקיילה. בנו של סם קיטינג מנישואיו עם ויויאן מדוקס. רצח את בן הזוג של אמו.
טיגן פרייס (אמירה ואן) (עונות 4 - 6): עו"ד מבריקה בקפלן וגולד, המשרד שמייצג את אבא של לורל. לאחר רציחתו של המנכ"ל, הופכת למנהלת שותפה בחברה. לאחר סיום המשפט של אנאליס, השתיים מתחתנות.